Plunksninė švitrelė

http://www.itis.gov/servlet/SingleRpt/SingleRpt?search_topic=TSN&search_value=16064

Plunksninė švitrelė , ) – švitrelinių (Schistostegaceae) šeimos samanų rūšis, išsiskirianti švytėjimu prietemoje, sugebanti augti labai tamsiose ūksmingose vietose, kur kitos samanos nelabai galėtų vystytis. Paplitusi Europoje, Šiaurės Amerikoje, Azijoje. Kai kuriuose regionuose dažna, o retesnė ten, kur vyrauja kalkingi dirvožemiai.

 Biologija 

miniatiūra|200px|left|Švytinčios samanos
Plunksninė švitrelė – akrokarpinė lapsamanė. Stiebas status, paprastas, iki 1 cm aukščio, su dviem eilėmis lapelių. Išaugus gametofitui, ilgai išlieka žalia, siūliška šakota protonema, kurioje gausu lęšio formos šviesą atspindinčių ląstelių. Todėl samana gali ilgai augti tamsiose ūksmingose vietose.

Dvinamė samana, tačiau priešingos lyties individai gali išsivystyti ant vienas kito rizoidų. Sporogonus išaugina retai, sporas subrandina pavasarį. Paprastai jos lipnios, žviežias jas sunkiai išnešioja vėjas, todėl manoma, kad jos prisitaikiusios plisti gyvūnų pagalba. Vegetatyviniu būdu dauginasi gemaliniais kūneliais, išsivystančiais ant protonemos. 

Auga tamsiose vietose telkinėliais, dažniausiai ant medžių (ypač eglių, pušų) išvartų, po šaknimis, taip pat ant smiltainio uolienų. 

 Populiacija Lietuvoje 

Lietuvoje plunksninė švitrelė nuo 2000 m. įrašyta į Lietuvos raudonąją knygą.Lietuvos Respublikos saugomų gyvūnų, augalų ir grybų rūšių sąrašas Rūšis rasta tik Biržų girioje Biržų rajone 1998 m.Lietuvos raudonoji knyga. Red Data Book of Lithuania, Vilnius, Lututė, 2007, 343 p. ISBN 978-9955-692-71-3 Samana aptikta vienoje vietoje, ant eglės išvartos šaknų gūdžiame eglyne.

 Šaltiniai 

Kategorija:Lapsamanės